- Pulosay kágad pa Rumián
- <
- 16
- >

16
Pulosay drud o drahbát
1 Shomay kerrá mayshomay gohár Pibiay sepáreshá kanán, ke Kenkriahay shahray kelisáay hezmatkáré, 2 tánke pa Hodáwandaygi, hamá paymá ke palgártagénáni arzesh ent, áiá gón wat bezurét o wasshátk bekanét o har komaké ke cha shomá lóthit, bekanét, chiá ke á, bázén mardoméay madatkár butag o mani jenday ham.
3 Mani salámán pa hamkárén Priskilá*16‏:3 Asligén Yunáni nebeshtánká “Priská” átkag, ke Priskiláay gwandh geptagén nám ent. o Akwiláyá sar kanét, ke mani hamráhiá Issá Masihay hezmatesh kortag. 4 Á pa manigi, cha wati zendá sar gwastagant. Tahná man na, darkawmáni sajjahén kelisá ham áyáni shográ gerant. 5 Anchosh ham hamá kelisáyá mani salámán berasénét ke áyáni lógá barjáh dáraga bit. Mani dordánagén dóst Epaynétusá ke pa Masihá Ásiáay†16:5 Á wahdá, Ásiáay máná annugén Torkiahay rónendi némag at. damagay awali bar o samar at, drud sar kanét. 6 Maryamá ke pa shomaygi bázén zahmaté kasshetagi salám sar kanét. 7 Mani syád‡16‏:7 Yá: hammolki. Andrunikás o Yuniásá ke mani hamráhiá bandig atant drud sar kanét. Kásedáni nyámá á, arzeshmand o námdárén chehrag ant o cha man o pésar, Masihay báwarmand butagant. 8 Ampliátusá drud sar kanét. Á, pa Hodáwandaygi maná báz dóst ent. 9 Masihay hezmatá may hamkár Urbánus o mani dóstén sangat Estákisá drud sar kanét. 10 Apelisá ke Issá Masihay kár o hezmatá páydár ent o anchosh ham Aristubulosay lógay mardomán salám sar kanét. 11 Mani syád§16‏:11 Yá: hammolki. Hirudiuná drud sar kanét, Nárkisusay lógay hamá mardomán ke Hodáwanday sará báwarmand ant salám berasénét. 12 Bánokén Tripiná o Tripusáyá ke pa Hodáwandá bázén káré kortagesh o anchosh dordánagén Persisá ke Hodáwanday ráhá mazanén hezmati kortag drud sar kanét. 13 Pa Ruposá ke cha Hodáwanday némagá gechén kanag butag o áiay mátá ke pa man ham mátay paymá ent drud sar kanét. 14 Asinkritus, Pligun, Hermes, Pátrubás, Hermás o á dega brátán ke gón áyán ant salám berasénét. 15 Anchosh Pilulugos, Yuliá, Nirias o áiay gohár Ulimpás o sajjahén palgártagénán ke gón áyán ant drud sar kanét. 16 Gón pákén chokkagán, yakdomiá drud o drahbát begwashét. Masihay sajjahén kelisá pa shomá salám déma dayant.
17 Oo brátán! Cha shomá dazbandia kanán, á mardomán sharr bechárét o watá cha áyán dur bedárét ke mardománi nyámá pléndhia kanant o shomay geptagén tálimáni helápá gonáhay sawabsáza bant. 18 Chiá ke choshén mardom may Hodáwand Masihay hezmatá nakanant, á wati lápay golám ant o gón wati narm o charpén zobáná sádahén mardomán rada dayant. 19 Shomay parmánbardáriay tawár o áwáz sajjahénáni nyámá proshtag o man cha shomá shádmán án, bale cha shomá lóthán ke pa nékén kárán dáná o hóshmand bebét o cha sellén kárán pák o sáp bemánét. 20 Sohl o émeniay Hodá, hamé zuttán Shaytáná shomay pádáni chérá hurta kant. May Hodáwand Issá Masihay rahmat shomay hamráh bát.
21 Mani hamkár Timutáwus shomárá drud o drahbáta gwashit, anchosh mani syád*16‏:21 Yá: hammolki. Lukius, Yásun o Susipáterus pa shomá salám déma dayant.
22 Man Tertius, é kágaday washnebis,†16:22 Washnebis, bezán káteb. cha Hodáwanday némagá shomárá druda gwashán.
23 Gáyus ke maná o kelisáay sajjahén mardomi wati mehmándáriay sáhegá dáshtagant shomárá druda gwashit. É shahray hazánagay kelitdár Erástus o may brát Kwártus shomárá druda gwashant. 24 May Hodáwandén Issá Masihay rahmat shomá sajjahénáni hamráh bát. Anchosh bát. Ámin.‡16‏:24 Lahtén kwahnén syáhagá, band 24‏ nést.
Satá o saná
25 Nun Hodáyá satá o saná bát, ke cha mani é wasshén mestág o Issá Masihay kolaway jár janagay barkatá, shomárá barjáh dáshta kant. É mestágay ráz, karnáni karn chér o bétawár at, 26 bale nun páshk o paddar butag o gón abadmánén Hodáay hokm o parmáná cha nabiáni nebeshtánkán darkawmáni nyámá pajjárénag butag, tán sajjahén kawm báwar bekanant o bemannant. 27 Cha Issá Mashiay ráhá yakkén dánáén Hodáyá tán abad shán o shawkat berasát. Anchosh bát. Ámin.

- Pulosay kágad pa Rumián
- <
- 16
- >

*16:3 16‏:3 Asligén Yunáni nebeshtánká “Priská” átkag, ke Priskiláay gwandh geptagén nám ent.

†16:5 16:5 Á wahdá, Ásiáay máná annugén Torkiahay rónendi némag at.

‡16:7 16‏:7 Yá: hammolki.

§16:11 16‏:11 Yá: hammolki.

*16:21 16‏:21 Yá: hammolki.

†16:22 16:22 Washnebis, bezán káteb.

‡16:24 16‏:24 Lahtén kwahnén syáhagá, band 24‏ nést.

© 2015 WBT