- Mattá
- <
- 8
- >

8
Garriéay drahbakshi*8:0 Drahbakshi, bezán dráhi o salámatiay bakshag, Arabi o Pársiá “shafá”.
(Markás 1:40–44; Luká 5:12–14)
1 Wahdé Issá cha kóhá ér kapt, mardománi mazanén mocchié áiay randá gón kapt. 2 Yak mardé ke áiá syahgarray†8:2 Asligén Yunáni zobánay labz, pa syahgarr o bag, bezán jozám o pa dega tahr tahrén garrán ham kár bandaga bit. nádráhiá geptagat Issáay kerrá átk, áiay pádán kapt o gwashti: “Oo wájah! Agan taw belóthay, maná wassh o palgár korta kanay.” 3 Issáyá dast shahárt, dasti per mosht o gwashti: “Mana lóthán, wassh o palgár bay.” Hamá damáná mard cha syahgarrá palgár but. 4 Gorhá Issáyá gón áiá gwasht: “Hozzhár bay! Hechkasá cha é habar o hálá sahig makan, bale beraw, watá dini péshwáyá pésh bedár o hamá korbánigá bekan ke Mussáay Sharyatá nebisag butag, tánke pa áyán gwáh o sháhedié bebit.”
Pawji apsaray báwar
(Luká 7:1–10)
5 Wahdé Issá Kaparnáhumay shahrá raset, yak Rumi pawji apsaré áiay kerrá átk, mennatgiri kort o gwashti: 6 “Oo wájah! Mani hezmatkárén bachak lógá lang o mondh ent o kaptag, sakkén dard o dórán dochár ent.” 7 Issáyá gwasht: “Gorhá mana káyán, áiá dráha kanán.” 8 Pawji apsará passaw dát: “Oo wájah! Mana nakarzán ke taw mani lógá byáay, taw tahná hokm bekan, mani hezmatkár dráha bit. 9 Chiá ke man ham wati masteráni hokmay chérá án o mani dastay chérá ham sepáhig hast. Agan kaséá hokm bekanán: ‘Beraw,’ á rawt o agan kaséá begwashán: ‘Byá,’ á kayt. Agan wati hezmatkárá begwashán: ‘É kárá bekan,’ á kant.” 10 Wahdé Issáyá é habar eshkot, hayrán but o gón wati hamráhán gwashti: “Shomárá rásténa gwashán ke Esráiliáni nyámá ham man choshén mohrén setk o báwar nadistag. 11 Bezánét ke cha ródarátk o rónendá‡8:11 Rónend, bezán hamá némag ke rócha nendit, magreb. bázén mardoma káyant o gón Ebráhém, Eshák o Ákubá ásmáni bádsháhiay mehmániá yakkén parzónagay§8:11 Parzónag, bezán soprah. chapp o chágerdá nendant, 12 bale é bádsháhiay chokk o óbádag*8:12 É bádsháhiay chokk o óbádag, bezán Esráiliáni chokk o chokkzátk. dhanná taháriá dawr dayaga bant. Ódá gréwant o dantán pa dantána droshant.” 13 Gorhá Issáyá gón pawji apsará gwasht: “Beraw, anchosh ke tai báwar ent, gón taw hamá dhawlá bit.” Áiay hezmatkárén bachak hamá damáná dráh but.
Nádráháni drahbakshi
(Markás 1:29–34; Luká 4:38–41)
14 Wahdé Issá Petrosay lógá shot, disti Petrosay wassig tapig ent o nepáday sará waptag. 15 Issáyá wati dast áiay dastay sará per mosht, tapi sest, á pád átk o Issáay hezmat kanagá lagget.
16 Bégáhá mardomán bázén jenni ganók Issáay kerrá áwort, áiá gón wati yakkén habará jenn cha áyán kasshetant o sajjahén nádráh wassh o dráh kortant. 17 É dhawlá Eshayá nabiay péshgói purah o sarjam but: áiá may nezóri dur kortant o nádráhi bortant.†8:17 Eshayá Nabiay Ketáb 53:4.
Kay Issáay morid buta kant?
(Luká 9:57–60)
18 Wahdé Issáyá wati chapp o chágerdá mardománi mocchi dist, parmán dát o gwashti: “Byáét, gwarmay domi némagá rawén.” 19 Sharyatay zánógeré áiay kerrá átk o gwashti: “Oo ostád! Har jáh ke taw raway man tai hamráha bán.” 20 Issáyá gwasht: “Róbáhán hóndh o jágah hast o báli morgán kodóh o kodám, bale maná ke Ensánay Chokk‡8:20 Dányál nabiá é pernám pa yak hastiéá kár bastag ke á cha ásmáná kayt. Issá Masihá é pernám pa wat zortag tán mardom bezánant ke á cha ásmáná átkag o hamá wádah dátagén Masih ent. án pa saray ér kanagá hech jágah nést.” 21 Dega yak moridéá gón áiá gwasht: “Oo wájah! Maná mókal beday pésará rawán wati petá kabra kanán.” 22 Issáyá gwasht: “Byá, mani randgiriá bekan, bell ke mordag wati mordagán wat kabr o kapona kanant.”
Tuppánay érmósh kanag
(Markás 4:36–41; Luká 8:22–25)
23 Issá bójigá swár but, morid ham swár butant. 24 Yak anágat§8:24 Anágat, bezán yak anágat, achának, nágahán. trondén tuppáné but o chawl o mawján bójig mán ropt, bale Issá wáb at. 25 Morid áiay kerrá átkant, ágáhesh kort o gwashtesh: “Oo Hodáwand! Márá berakkén, ke ér bokkagi*8:25 Bokkag, bezán ápá ér rawag, boddhag, gark bayag. o meragi én.” 26 Gón áyán gwashti: “Oo kambáwarán! Shomárá chiá torsit?” Randá pád átk, gwát o gwarmi hakkal dátant o tuppán pahk érmósh but. 27 Á sajjahén bah mantant o gwashagá laggetant: “É chónén mardomé ke gwát o chawl ham eshiay hokmá mannant.”
Do jenni ganókay drahbakshi
(Markás 5:1–17; Luká 8:26–37)
28 Wahdé Issá mazangwarmay domi pahnátá, Gadáriáni†8:28 Lahtén daznebeshtá átkag: “Gerásiáni” yá “Gergesiáni”. sardhagárá raset, gorhá do mardom ke cha kabrestáná dar átkagat, gón áiá dochár kaptant.‡8:28 Dochár kapag, bezán dhikk warag, yakdegará gendag. Áyán jenn per at o haminchok wahshi o torsnák atant ke kasséá cha á ráhá gwasta nakort. 29 Áyán kukkár kort o gwasht: “Oo Hodáay Chokk! Tará gón má che kár ent? Cha gisshéntagén wahdá§8:29 Edá gisshéntagén wahday máná áheratay róch ent. pésar, pa may azáb dayagá átkagay?”
30 Cha áyán kammé gestá*8:30 Gestá, bezán dur, yak kerr, jetá. o á kashter, hukkáni ramagé charagá at. 31 Gorhá palitén ruhán cha Issáyá dazbandi kort o gwasht: “Agan taw márá cha é mardomán dara kanay, gorhá ráh day ke hukkáni jesmá poterén.” 32 Issáyá gón áyán gwasht: “Bepoterét!” Nun á dar átk o hukkáni jesmá potertant o hukkáni sajjahén ramag cha jompá jahlagá ér kapáná gwarmá bokket o mortant. 33 Gorhá hukkáni shwánag shahrá tatkant o é sajjahén hál o jenni ganókáni sargwastesh pa mardomán rasént. 34 Gorhá shahray sajjahén mardom Issáay cháragá átkant o gón áiá dazbandiesh kort ke áyáni sardhagárá yalah bedant o berawt.

- Mattá
- <
- 8
- >

*^ 8:0 Drahbakshi, bezán dráhi o salámatiay bakshag, Arabi o Pársiá “shafá”.

†8:2 8:2 Asligén Yunáni zobánay labz, pa syahgarr o bag, bezán jozám o pa dega tahr tahrén garrán ham kár bandaga bit.

‡8:11 8:11 Rónend, bezán hamá némag ke rócha nendit, magreb.

§8:11 8:11 Parzónag, bezán soprah.

*8:12 8:12 É bádsháhiay chokk o óbádag, bezán Esráiliáni chokk o chokkzátk.

†8:17 8:17 Eshayá Nabiay Ketáb 53:4.

‡8:20 8:20 Dányál nabiá é pernám pa yak hastiéá kár bastag ke á cha ásmáná kayt. Issá Masihá é pernám pa wat zortag tán mardom bezánant ke á cha ásmáná átkag o hamá wádah dátagén Masih ent.

§8:24 8:24 Anágat, bezán yak anágat, achának, nágahán.

*8:25 8:25 Bokkag, bezán ápá ér rawag, boddhag, gark bayag.

†8:28 8:28 Lahtén daznebeshtá átkag: “Gerásiáni” yá “Gergesiáni”.

‡8:28 8:28 Dochár kapag, bezán dhikk warag, yakdegará gendag.

§8:29 8:29 Edá gisshéntagén wahday máná áheratay róch ent.

*8:30 8:30 Gestá, bezán dur, yak kerr, jetá.

© 2015 WBT