- Yuhanná
- <
- 10
- >

10
Nékén shopánk
1 “Báwar kanét, agan kasé cha pasáni gwásh o wárhay dapá mapoterit o cha dega némagé kopp bekant, bezán dozz o rahzané. 2 Bale á kas ke cha gwáshay dapá rawt, pasáni shopánk ent. 3 Negahpán, gwáshay dapá pa áiá pacha kant o pas áiay tawárá eshkonant. Á wati pasán pa nám gwánk o tawára jant o áyán dhanná bárt. 4 Wahdé wati pasán dhanná bárt, wat pésara bit o pas áiay randá kapant, chiá ke áiay tawárá pajjáha kárant. 5 Bégánagáni randá nakapant, cha áyána tachant, chiá ke bégánagáni tawárá pajjáha nayárant o nazánant.” 6 Issáyá, é mesál pa áyán pésh kort, bale mardomán áiay maksad sarkech nawárt.
7 Gorhá padá gwashti: “Báwar kanét, man pasáni gwáshay dap o darwázag án. 8 Á sajjahén ke cha man o pésar átkagant dozz o rahzan atant*10:8 Issáay maksad hamá dagábázén sarók atant ke mardomána répénant. o pasán áyáni tawár gósh nadásht. 9 Man darwázag án, harkas ke cha mani ráhá begwazit, rakkit. Tóká rawt yá dhanná, pa charágáhé sara bit. 10 Dozza kayt tán dozzi bekant, bekoshit o tabáh bekant, man átkagán ke mardomán zendmán berasit o sarjamiá áiay wáhond bebant.
11 “Man nékén shopánk án, nékén shopánk wati sáhá pa pasán nadra kant. 12 Bale kasé ke pa mozz kára kant, pasáni wáhond naent. Wahdé gendit ke gork dém pa pasán pédák ent, áyán yalaha kant o tachit. Á wahdi, gork pasáni sará hamlah o orosha†10:12 Orosh, bezán hamlah. bárt o áyán sheng o shánga kant. 13 Á tachit, chiá ke pa mozz kára kant, pasáni hayáldáriá nakant.
14 “Man nékén shopánk án, man wati pasán jáha kárán o á ham maná zánant, 15 hamá dhawlá ke Pet maná zánt o man Petá zánán. Man wati sáhá pa pasán nadra kanán. 16 Maná dega pas ham hast, ke cha é ramagá naant,‡10:16 Asligén Yunáni nebeshtánka gwashit: “cha é gwáshá naant”. báyad ent áyán ham byárán. Á mani tawárá eshkonant o yak ramag o yak shopánka bant. 17 Pet maná dósta dárit, chiá ke man wati sáhá nadra kanán ke padá wati ján o zenday wáhond bebán. 18 Hechkas mani sáhá cha man gepta nakant, man gón wati hobb o wáhagá áiá nadra kanán. Maná wati sáhay dayagay ehtiár watá gón ent o padá áiay per tarrénagay master ham wat án. É hokm, maná Petá dátag.”
19 É habaráni bárawá, padá Yahudiáni nyámá nátepáki kapt. 20 Bázéné gwashagá at: “Áiá jenné per, ganóké, pa ché áiay habarán gósha dárét.” 21 Á dega gwashagá atant: “Kaséá ke jenn per ent, é dhawlén gapp jata nakant. Jenn kórán biná korta kant?”
Yahudi Issáyá namannant
22 Wahdé Urshalimá, mazanén parasteshgáhay shosht o shód o wapkay§10:22 Wapk, bezán chizzé ke pa Hodáyá gisshénaga bit. aid átk, zemestán at. 23 Issáyá mazanén parasteshgáhá, Solaymánay péshjáhá*10:23 Péshjáh, bezán péshgáh, lógay chárdiwál, sahn. kadama jat. 24 Yahudi áiay chapp o chágerdá mocch but o gwashagá atant: “Tán kadén márá é dhawlá shakkay tahá dáray? Agan taw Masih ay, rást o pakká begwash.” 25 Issáyá gwasht: “Man shomárá gwashtag, bale báwara nakanét. Á kárán ke man cha Petay némagá kanán wat pa man gwáhia dayant. 26 Bale shomá ke mani pas naét, báwara nakanét. 27 Mani pas mani tawárá eshkonant, man áyán jáha kárán o mani randgiriá kanant. 28 Man áyán namiránén zenda bakshán o á hechbara namerant. Kass áyán cha man pach gepta nakant. 29 Hamá Pet, ke é maná bakshetaganti, cha sajjahénán master ent o hechkas áyán cha mani Petay dastá pach gepta nakant. 30 Man o mani Pet yakk én.”
31 Padá Yahudián dhók chet ke áiá sengsár bekanant. 32 Issáyá gón áyán gwasht: “Man cha Petay némagá bázén nékén káré kortag, pa kojám kárá maná sengsára kanét?” 33 Yahudián darráént: “Pa nékén káréá tará sengsára nakanén, pa tai koprán é kárá kanén. Taw bani ádamé ay bale gwashay: ‘Man Hodá án.’ ” 34 Issáyá gwasht: “Shomay Sharyatá nayátkag ke Hodáyá gwashtag: ‘Shomá cha hamá shawr borrókén†10:34 Shawr borrók, bezán paysalah kanók.hodáyán ét’?‡10:34 Zabur 82:6. É habaray máná esh ent ke Hodái shawr borragay ehtiár mardomán dayag butag. 35 Agan á mardom ke Hodáay habar pa áyán rasetag, ‘hodá’ gwashag butagant o zánén ke Hodáay Pákén Ketáb hechbara nakapit o nákára nabit, 36 gorhá maná ke Petá gechén kortag o é jaháná rawán dátag, chón kopray bohtámá§10:36 Bohtám, bezán malámat, tohmat. janét? Á ham tahná pa é habará ke man gwashtag: ‘Hodáay Chokk án.’ 37 Agan man wati Petay kárán makanán, pa man imán mayárét. 38 Bale agan áyáni sará kára kanán, toré agan pa man imán mayárét, pa mani kárán imán byárét. Á wahdi, sarkecha warét ke Pet mani jesm o jáná ent o man áiay arwáh o jabiná.” 39 Gorhá lóthetesh padá áiá dazgir bekanant, bale Issá cha áyáni dazrasá dur but.
40 Randá cha Ordonay kawrá gwast o hamá jágahá shot o mant ke pésará Yahyáyá ódá pákshódi dátagat. 41 Bázén mardomé áiay kerrá átk o gwashtesh: “Yahyáyá hech mójezah o ajabbatén nesháni pésh nadásht, bale é marday bárawá har chizzé ke gwashti rást ent.” 42 Ódá bázén mardoméá Issáay sará imán áwort.

- Yuhanná
- <
- 10
- >

*10:8 10:8 Issáay maksad hamá dagábázén sarók atant ke mardomána répénant.

†10:12 10:12 Orosh, bezán hamlah.

‡10:16 10:16 Asligén Yunáni nebeshtánka gwashit: “cha é gwáshá naant”.

§10:22 10:22 Wapk, bezán chizzé ke pa Hodáyá gisshénaga bit.

*10:23 10:23 Péshjáh, bezán péshgáh, lógay chárdiwál, sahn.

†10:34 10:34 Shawr borrók, bezán paysalah kanók.

‡10:34 10:34 Zabur 82:6. É habaray máná esh ent ke Hodái shawr borragay ehtiár mardomán dayag butag.

§10:36 10:36 Bohtám, bezán malámat, tohmat.

© 2015 WBT